- Hindi News
- National
- होल्डिंग टैक्स वृद्धि के विरोध में सांकेतिक भूख हड़ताल शुरू, कहा बंद कराएंगे बाजार
होल्डिंग टैक्स वृद्धि के विरोध में सांकेतिक भूख हड़ताल शुरू, कहा बंद कराएंगे बाजार
नगरपरिषद मिहिजाम द्वारा क्षेत्र के निवासियों पर होल्डिंग टैक्स लादने के विरोध में झारखंड चेतना जागृति मंच ने सोमवार से दो दिवसीय सांकेतिक भूख हड़ताल शुरू कर दिया है। मंच के संयोजक राकेश लाल समेत उनके कई कार्यकर्ता भूख हड़ताल पर हैं। यह भूख हड़ताल मंगलवार शाम को समाप्त होगा।
भूख हड़ताल को गुडविल पार्क भगत सिंह युवा मंच के युवक समेत झारखंड विकास मोर्चा और आजसू पार्टी का भी समर्थन मिल रहा है। चित्तरंजन रेलवे स्टेशन चौक पर भूख हड़ताल के लिए मंच बनाया गया है। इस दौरान लाउडस्पीकर पर बज रहे लगातार देश भक्ति गीतों और सरकार विरोधी नारों के बीच राकेश लाल ने कहा कि भूख हड़ताल लोकतंत्र में सबसे बड़ा और अंतिम विकल्प है लेकिन इसके लिए सरकार ने मजबूर कर दिया है। सरकार लोगों की बात मान रही है और ही प्रशासन को लोगों पर तरस रहा है। प्रशासन और सरकार तानाशाह बना हुआ है। अगर इस सांकेतिक भूख हड़ताल से भी सरकार नहीं चेतती है तो आगामी दिनों में बड़े पैमाने पर आंदोलन की रूपरेखा तय की जाएगी। सड़क पर उतरेंगे बाजार बंद करवाएंगे। किसी भी नुकसान के लिए सीधे तौर पर सरकार जिम्मेवार होगी। नगर परिषद कार्यालय घोटालों का अड्डा बना हुआ है। योजना क्रियान्वयन होने से पूर्व ही घोटाले की भेंट चढ़ रही है। मीडिया में लगातार खबरेें भी रही है लेकिन सरकार और प्रशासन संज्ञा शून्य बना हुआ है। सत्तासीन दल के ही कुछ लोग घोटालेबाजों के साथ मिलकर कार्रवाई करने की अपील करते हैं और सरकार भी ऐसे गिरगिट की तरह रंग बदलने वाले घोटालेबाजों पर कार्रवाई करने पर विवश हो जाती है। ये घोटालेबाज खासकर मिहिजाम में आपको हर क्षेत्र में नजर जाएंगे। पहचानना भी मुश्किल है।
जहां घोटाला होगा वहां भी नजर आएंगे, जहां माननीय, मान सम्मान की बात होगी, किसी कार्यक्रम में सम्मान की बात होगी वहां भी ये छवि परिस्थिति के अनुसार ढाल लेते है। गौरतलब है कि होल्डिंग टैक्स वृद्धि के खिलाफ 30 जनवरी को मंच की ओर से नगर परिषद कार्यालय का घेराव ज्ञापन सौंपा गया था। जिसमें एक सप्ताह का अल्टिमेटम भी दिया गया था, अल्टिमेटम की अवधि समाप्त होने के बाद भी जब कोई असर नहीं हुआ तो मंच ने जनसमर्थन जुटाने के लिए हस्ताक्षर अभियान भी चलाया था। सब के बीच सरकार और प्रशासन के भय से कई तबका बढ़े हुए होल्डिंग टैक्स जमा करते रहे।
इस अवसर पर हिमांशु, गुलाब दास, विनोद सिंह, रिंकू यादव, कैलाश पंडित, प्रदीप यादव, सोनू सिंह, टीटू, धर्मराज दास, सचिन मंडल, अमर राउत, सोनू राउत, राहुल पासवान, सौरभ कुमार, राजू कुमार, अरूण यादव, महेश यादव, सरोज लंका, प्रद्युम्न सिंह, आकाश कामत, कुणाल, कृष्णा, राॅकी, सौम्यदीप पाल, राहुल विश्वकर्मा, मिथुन कुमार, पंकज कुमार, शशिकांत गुप्ता, आतिश कुमार, अजय कुमार महतो, मुन्ना यादव, मुन्ना सिंह, श्यामल मंडल, शक्ति मंडल, शैलेश प्रसाद, काजू समेत काफी संख्या में कार्यकर्ता उपस्थित थे।
सांकेतिक भूख हड़ताल पर बैठे आंदोलनकारी।
चित्तरंजन स्टेशन चौक पर हड़ताल के समर्थन में उतरे विभिन्न दलों के लोग
tgl_Latn sot_Latn hin_Deva hin_Deva hin_Deva hin_Deva hin_Deva mai_Deva hin_Deva hin_Deva